<classify> Kauli ya Hanspope imekuja ikiwa siku moja tangu Katibu Mkuu wa TFF, Selestine Mwesiga kutangaza juzi kuwa wameufuta mkataba uliopo kwenye Shirikisho hilo na kuwataka mchezaji na Simba kukaa meza moja na kufanya mazungumzo upya.Singano juzi alisema kuwa licha ya kurudishwa meza moja wapatane, sio rahisi kupatana kwa hiyo kama mkataba umefutwa maana yake anaweza kufanya mazungumzo na timu nyingine.Akizungumza jana Dar es Salaam Hanspope alionya baadhi ya timu kutofanya mazungumzo na mchezaji huyo akidai kuwa hawajamalizana, kwani bado ni mchezaji wao.Singano bado ni mchezaji wetu, hatujamalizana licha ya kwamba TFF wamefuta mkataba uliopo, naomba nionye kwamba kuna kiongozi mmoja wa timu anajaribu kuzungumza na Singano, tena aliwahi kufanya kazi shirikisho, alisema.Hanspope alisema kama kuna timu inayomhitaji mchezaji huyo ni lazima waende kuzungumza na Simba na si mchezaji kwani ni mchezaji wao halali.Alisema kwa mkataba uliopo ni wa maandishi ambao unamalizika mwakani unaonesha wazi kuwa Singano ni mchezaji wao na si vinginevyo.Simba na Singano wapo kwenye mgogoro wa kimkataba ambapo Singano anadai amemalizana na klabu hiyo kwani alisaini mkataba wa miaka miwili unaomalizika Juni 2015 na Simba ikisema bado mchezaji wake halali kwani mkataba wao ni miaka mitatu unamalizika mwakani.Jambo hilo ndilo lilisababisha TFF kuwaita kwa mazungumzo na ndipo ilipoamuru pande hizo mbili zifanye mazungumzo upya baada ya kubaini kuna mapungufu kwenye mikataba yote.  <topic>: michezo 